# Εγχειρίδιο του Τερματικού του MATE

## Εισαγωγή

Το Τερματικό είναι μια εφαρμογή εξομοίωσης τερματικού που μπορείτε να χρησιμοποιήσετε για τα ακόλουθα:

Πρόσβαση σε κέλυφος του UNIX στο περιβάλλον του MATE

- Το κέλυφος είναι ένα πρόγραμμα που ερμηνεύει και εκτελεί τις εντολές που πληκτρολογείτε σε μια γραμμή εντολών. Όταν εκκινείτε το Τερματικό, η εφαρμογή ξεκινά με το προεπιλεγμένο κέλυφος, το οποίο έχει οριστεί από το λογαριασμό σας στο σύστημα. Μπορείτε να αλλάξετε κέλυφος οποτεδήποτε.

Εκτέλεση κάθε εφαρμογής που έχει σχεδιασθεί να τρέχει σε τερματικά VT102, VT220 και xterm.

- Το Τερματικό εξομοιώνει την εφαρμογή xterm που αναπτύχθηκε από το X Consortium. Με τη σειρά του, το xterm εξομοιώνει το τερματικό DEC VT102 και επίσης υποστηρίζει τις ακολουθίες διαφυγής του DEC VT220. Ακολουθία διαφυγής είναι μια σειρά χαρακτήρων που αρχίζει με το χαρακτήρα Esc. Το Τερματικό δέχεται όλες τις ακολουθίες διαφυγής που χρησιμοποιούν τα τερματικά VT102 και VT220 για λειτουργίες όπως η τοποθέτηση του δρομέα και ο καθαρισμός της οθόνης.

## Ξεκινώντας

Τα παρακάτω τμήματα περιγράφουν πως να ξεκινήσετε την εφαρμογή Τερματικό του MATE.

### Εκκίνηση του Τερματικού του MATE

Μπορείτε να ξεκινήσετε το Τερματικό με τους ακόλουθους τρόπους:

Μενού Εφαρμογές

- Επιλέξτε Βοηθήματα Τερματικό.

Γραμμή εντολών

- Εκτελέστε την ακόλουθη εντολή: `mate-terminal`

  Μπορείτε να χρησιμοποιήσετε επιλογές της γραμμής εντολών για να τροποποιήσετε τον τρόπο με τον οποίο εκτελείτε το Τερματικό του MATE. Για να προβάλετε τις επιλογές αυτές, εκτελέστε την ακόλουθη εντολή: `mate-terminal --help`

### Την πρώτη φορά που εκκινείτε το Τερματικό του MATE

Όταν ξεκινάτε την εφαρμογή Τερματικό για πρώτη φορά, η εφαρμογή ανοίγει ένα παράθυρο τερματικού με ένα σύνολο προεπιλεγμένων ρυθμίσεων. Το σύνολο αυτό των ρυθμίσεων ονομάζεται Προεπιλεγμένο προφίλ. Το όνομα του προφίλ εμφανίζεται στη γραμμή τίτλου του παραθύρου της εφαρμογής.

#### Παράδειγμα παραθύρου Τερματικού του MATE με το προεπιλεγμένο προφίλ

Παράθυρο του Τερματικού του MATE (προεπιλεγμένο) MATE Terminal default window

Το παράθυρο του τερματικού εμφανίζει μια γραμμή εντολών όπου μπορείτε να πληκτρολογήσετε εντολές του UNIX. Ο χαρακτήρας της μπορεί να είναι ένα %, #, >, $ ή οποιοσδήποτε άλλος ειδικός χαρακτήρας. Ο δρομέας τοποθετείται στη γραμμή εντολών. Όταν πληκτρολογείτε μια εντολή του UNIX και πατήσετε το Return, ο υπολογιστής εκτελεί την εντολή. Ως προεπιλογή, το Τερματικό του MATE χρησιμοποιεί το προεπιλεγμένο κέλυφος που ορίζεται για το χρήστη που εκκινεί την εφαρμογή.

Το Τερματικό του MATE ορίζει, επίσης, τις ακόλουθες μεταβλητές του περιβάλλοντος:

`TERM`

- Ορισμός του `xterm` ως προεπιλογή.

`COLORTERM`

- Ορισμός του `mate-terminal` ως προεπιλογή.

`WINDOWID`

- Ορισμός του Χ11 ταυτοποιητή παραθύρου ως προεπιλογή.

### Προφίλ Τερματικού

Μπορείτε να δημιουργήσετε ένα νέο προφίλ και να το εφαρμόσετε στο τερματικό για να τροποποιήσετε χαρακτηριστικά όπως η γραμματοσειρά, το χρώμα και τα εφέ, η συμπεριφορά κύλισης, ο τίτλος του παραθύρου και η συμβατότητα. Μπορείτε επίσης να ορίσετε στο προφίλ μια εντολή που θα εκτελείται αυτόματα όταν ξεκινάτε το Τερματικό του MATE.

You define each terminal profile in the Profiles dialog, which you access from the Edit menu. You can define as many different profiles as you require. When you start a terminal, you can choose the profile that you want to use for the terminal. Alternatively, you can change the terminal profile while you use the terminal. To specify an initial profile for a terminal when you start the application from a command line, use the following command:

`mate-terminal --window-with-profile=`profilename``

Το όνομα του τρέχοντος προφίλ εμφανίζεται στη γραμμή τίτλου του Τερματικού του MATE, εκτός αν ορίσετε διαφορετικό όνομα στο παράθυρο διαλόγου Επεξεργασία προφίλ.

Βλέπε mate-terminal-manage-profiles για πληροφορίες σχετικά με τον ορισμό και τη χρήση ενός νέου προφίλ τερματικού.

### Εργασία με πολλαπλά τερματικά

Το Τερματικό του MATE παρέχει λειτουργία καρτελών, η οποία σας επιτρέπει να ανοίξετε πολλά τερματικά σε ένα μόνο παράθυρο. Κάθε τερματικό ανοίγει σε ξεχωριστή καρτέλα. Κάντε κλικ στην αντίστοιχη καρτέλα για να εμφανίσετε κάθε τερματικό. Κάθε ένα από αυτά τα τερματικά είναι μια ξεχωριστή υποδιεργασία, άρα μπορείτε να χρησιμοποιήσετε κάθε τερματικό για διαφορετική εργασία. Μπορείτε να χρησιμοποιήσετε διαφορετικό προφίλ για κάθε καρτέλα τερματικού στο παράθυρο.

Η γραμμή τίτλου του παραθύρου του τερματικού δείχνει είτε το όνομα του τρέχοντος προφίλ, ή το όνομα που καθορίζεται από το τρέχον προφίλ. Στο mate-terminal-tabbed απεικονίζεται ένα παράθυρο Τερματικού με τέσσερις καρτέλες. Σε αυτή την περίπτωση, κάθε καρτέλα έχει διαφορετικό προφίλ. Στη γραμμή τίτλου εμφανίζεται το όνομα του προφίλ της ενεργής καρτέλας, Profile 1.

#### Παράδειγμα παραθύρου τερματικού με καρτέλες

Παράθυρο του Τερματικού του MATE (προεπιλεγμένο) MATE Terminal default window

Βλέπε mate-terminal-windows για πληροφορίες σχετικά με το άνοιγμα νέου τερματικού σε καρτέλα.

## Χρήση

### Άνοιγμα και κλείσιμο τερματικών

Για να ανοίξετε ένα νέο παράθυρο τερματικού:

- Επιλέξτε Αρχείο Άνοιγμα τερματικού.

  Το νέο τερματικό "κληρονομεί" τις ρυθμίσεις και το προεπιλεγμένο κέλυφος από το "μητρικό" τερματικό.

Για να κλείσετε ένα παράθυρο τερματικού:

- Επιλέξτε Αρχείο Κλείσιμο παραθύρου.

  Αυτή η ενέργεια κλείνει το τερματικό και όλες τις υποδιεργασίες που ανοίξατε από αυτό. Αν κλείσετε το τελευταίο παράθυρο τερματικού, η εφαρμογή Τερματικό του MATE τερματίζεται.

Για να προσθέσετε μια νέα καρτέλα τερματικού σε ένα παράθυρο:

- Επιλέξτε Αρχείο Άνοιγμα καρτέλας Προεπιλογή ή απλώς Αρχείο Άνοιγμα καρτέλας αν δεν υπάρχει υπομενού.

Για να εμφανίσετε μια καρτέλα τερματικού:

- Κάντε κλικ στην καρτέλα του τερματικού που θέλετε να εμφανίσετε ή επιλέξτε τον τίτλο της καρτέλας από το μενού Καρτέλες.

  Εναλλακτικά, επιλέξτε Καρτέλες Επόμενη καρτέλα ή Καρτέλες Προηγούμενη καρτέλα για να πλοηγηθείτε μεταξύ των καρτελών.

Για να κλείσετε μια καρτέλα τερματικού:

- 1. Εμφανίστε την καρτέλα τερματικού που θέλετε να κλείσετε.

  2. Επιλέξτε Αρχείο Κλείσιμο καρτέλας.

### Διαχείριση προφίλ

Προσθήκη νέου προφίλ:

- 1. Επιλέξτε Αρχείο Νέο προφίλ για να εμφανίσετε το παράθυρο διαλόγου Νέο προφίλ.

  2. Πληκτρολογήστε το όνομα του νέου προφίλ στο πεδίο κειμένου Όνομα προφίλ.

  3. Χρησιμοποιήστε την αναπτυσσόμενη λίστα Βασίζεται στο για να επιλέξετε το προφίλ στο οποίο θέλετε να βασιστεί το νέο προφίλ.

  4. Πατήστε Δημιουργία για να εμφανίσετε το παράθυρο διαλόγου Επεξεργασία προφίλ.

  5. Πατήστε Κλείσιμο. Το Τερματικό του MATE προσθέτει το προφίλ στο υπομενού Τερματικό Αλλαγή προφίλ.

Για να αλλάξετε το προφίλ μιας καρτέλας τερματικού:

- 1. Κάντε κλικ στην καρτέλα τερματικού της οποίας θέλετε να αλλάξετε το προφίλ.

  2. Επιλέξτε Τερματικό Αλλαγή προφίλ `όνομαπροφίλ`.

Επεξεργασία προφίλ:

- Η επεξεργασία των προφίλ γίνεται στο παράθυρο διαλόγου Επεξεργασία προφίλ. Μπορείτε να ανοίξετε το παράθυρο Επεξεργασία προφίλ με τους ακόλουθους τρόπους:

  - Επιλέξτε Επεξεργασία Προτιμήσεις προφίλ.

  - Right-click in the terminal window, then choose Profiles Profile Preferences from the popup menu.

  - Επιλέξτε Επεξεργασία Προφίλ, επιλέξτε το προφίλ που θέλετε να επεξεργασθείτε και κάντε κλικ στο Επεξεργασία. Για πληροφορίες σχετικά με τις επιλογές που μπορείτε να ορίσετε για τα προφίλ, δείτε το mate-terminal-prefs.

Διαγραφή προφίλ:

- 1. Επιλέξτε Επεξεργασία Προφίλ.

  2. Επιλέξτε το όνομα του προφίλ που θέλετε να διαγράψετε από τη λίστα Προφίλ και μετά κάντε κλικ στο Διαγραφή. Εμφανίζεται το παράθυρο διαλόγου Διαγραφή προφίλ.

  3. Κάντε κλικ στο Διαγραφή για να επιβεβαιώσετε την διαγραφή.

  4. Κάντε κλικ στο Κλείσιμο για να κλείσετε το παράθυρο διαλόγου Επεξεργασία προφίλ.

### Τροποποίηση παραθύρου τερματικού

Απόκρυψη γραμμής μενού:

- Επιλέξτε Προβολή Εμφάνιση γραμμής μενού.

Εμφάνιση κρυμμένης γραμμής μενού:

- Κάντε δεξί κλικ στο παράθυρο του τερματικού και μετά επιλέξτε Εμφάνιση γραμμής μενού από το αναδυόμενο μενού.

Εμφάνιση του παραθύρου του Τερματικού του MATE σε προβολή πλήρους οθόνης:

- Επιλέξτε Προβολή Πλήρης οθόνη. Η λειτουργία πλήρους οθόνης εμφανίζει το κείμενο σε ένα παράθυρο που γεμίζει πλήρως την οθόνη. Το παράθυρο δεν έχει περίγραμμα ή γραμμή τίτλου. Για να βγείτε από αυτή την προβολή, επιλέξτε πάλι Προβολή Πλήρης οθόνη.

Αλλαγή της εμφάνισης του παραθύρου τερματικού:

- Δείτε το mate-terminal-prefs για πληροφορίες σχετικά με τις επιλογές που μπορείτε να επιλέξετε στο παράθυρο διαλόγου Επεξεργασία προφίλ για να αλλάξετε την εμφάνιση του παραθύρου τερματικού. Π.χ. μπορείτε να αλλάξετε το χρώμα του παρασκηνίου ή τη θέση της γραμμής κύλισης.

### Εργασία με τα περιεχόμενα των παραθύρων τερματικού

Για να προσπελάσετε προηγούμενες εντολές και αποτελέσματα:

- Κάντε ένα από τα ακόλουθα:

  - Χρησιμοποιήστε τη γραμμή κύλισης, που συνήθως βρίσκεται στα δεξιά του παραθύρου.

  - Πατήστε τα Shift Page Up, Shift Page Down, Shift Home ή Shift End.

  Ο αριθμός γραμμών που μπορείτε να πάτε πίσω στο παράθυρο του τερματικού καθορίζεται από τη ρύθμιση Κύλιση προς τα πάνω στην καρτέλα Κύλιση του παραθύρου διαλόγου Επεξεργασία προφίλ. Μπορείτε ακόμα να πάτε πίσω ή μπροστά ανά μια γραμμή τη φορά πατώντας Control Shift Βελάκι πάνω ή Control Shift Βελάκι κάτω.

Επιλογή και επικόλληση κειμένου:

- Μπορείτε να επιλέξετε κείμενο με τους ακόλουθους τρόπους:

  - Για να επιλέξετε χαρακτήρες έναν έναν, κάντε κλικ στον πρώτο χαρακτήρα που θέλετε να επιλέξετε και σύρετε το δείκτη του ποντικιού στον τελευταίο χαρακτήρα που θέλετε να επιλέξετε.

  - Για να επιλέξετε λέξεις μία μία, κάντε διπλό κλικ στην πρώτη λέξη που θέλετε να επιλέξετε και σύρετε το ποντίκι στην τελευταία λέξη που θέλετε να επιλέξετε. Τα σύμβολα επιλέγονται ξεχωριστά.

  - Για να επιλέξετε γραμμές μία μία, κάντε τριπλό κλικ στην πρώτη γραμμή που θέλετε να επιλέξετε και σύρετε το ποντίκι μέχρι την τελευταία γραμμή που θέλετε να επιλέξετε.

  Αυτές οι ενέργειες επιλέγουν όλο το κείμενο μεταξύ του πρώτου και του τελευταίου αντικειμένου. Για όλες τις επιλογές κειμένου, το Τερματικό του MATE αντιγράφει το επιλεγμένο κείμενο στο πρόχειρο όταν ελευθερώσετε το κουμπί του ποντικιού. Για να δώσετε ρητή εντολή αντιγραφής του επιλεγμένου κειμένου, επιλέξτε Επεξεργασία Αντιγραφή.

Για να επικολλήσετε κείμενο σε τερματικό:

- Αν έχετε προηγουμένως αντιγράψει κείμενο στο πρόχειρο, μπορείτε να επικολλήσετε το κείμενο σε ένα τερματικό με μία από τις δύο ακόλουθες ενέργειες:

  - Για να επικολλήσετε κείμενο που αντιγράψατε μόνο με επιλογή, κάντε κλικ στη γραμμή εντολών με το μεσαίο κουμπί του ποντικιού. Αν το ποντίκι σας δεν έχει μεσαίο κουμπί, ανατρέξτε στην τεκμηρίωση του X Server για πληροφορίες σχετικά με την εξομοίωση του μεσαίου κουμπιού.

  - Για να επικολλήσετε κείμενο που αντιγράψατε με ρητή εντολή, επιλέξτε Επεξεργασία Επικόλληση.

Για να σύρετε ένα όνομα αρχείου σε παράθυρο τερματικού:

- Μπορείτε να σύρετε ένα όνομα αρχείου από άλλη εφαρμογή, π.χ. από διαχειριστή αρχείων. Το τερματικό εμφανίζει τη διαδρομή και το πλήρες όνομα του αρχείου.

Πρόσβαση σε σύνδεσμο:

- Για να προσπελάσετε μια διεύθυνση (URL) που εμφανίζεται σε ένα τερματικό, κάντε ένα από τα ακόλουθα:

  1. Μετακινήστε το ποντίκι πάνω στη διεύθυνση, ώστε αυτή να υπογραμμισθεί.

  2. Κάντε δεξί κλικ στη διεύθυνση για να ανοίξετε ένα αναδυόμενο μενού.

  3. Επιλέξτε Άνοιγμα συνδέσμου για να ξεκινήσετε την κατάλληλη εφαρμογή και να εμφανίσετε το αρχείο που βρίσκεται σε αυτή τη διεύθυνση.

### Προβολή των ρυθμίσεων συντομεύσεων πληκτρολογίου

Για να προβάλετε τις ρυθμίσεις συντομεύσεων πληκτρολογίου που έχουν καθορισθεί για το Τερματικό του MATE, επιλέξτε Επεξεργασία Συντομεύσεις πληκτρολογίου. Το παράθυρο διαλόγου Συντομεύσεις πληκτρολογίου περιέχει τα ακόλουθα αντικείμενα:

Disable all menu access keys (such as Alt+f to open File menu)

- Αποεπιλέξτε αυτή την επιλογή, για να απενεργοποιήσετε τα πλήκτρα πρόσβασης που σας επιτρέπουν να χρησιμοποιείτε το πληκτρολόγιο, αντί του ποντικιού, όταν επιλέγετε ένα αντικείμενο του μενού. Τα πλήκτρα πρόσβασης εμφανίζονται ως υπογραμμισμένα γράμματα στα μενού ή στα παράθυρα διαλόγου. Σε ορισμένες περιπτώσεις, πρέπει να πατήσετε το Alt σε συνδυασμό με το πλήκτρο πρόσβασης, για να πραγματοποιηθεί η ενέργεια.

Disable menu shortcut key (F10 by default)

- Αποεπιλέξτε αυτή την επιλογή για να απενεργοποιήσετε τη χρήση του πλήκτρου συντόμευσης για την πρόσβαση στα μενού του Τερματικού του MATE. Το προεπιλεγμένο πλήκτρο για την πρόσβαση στα μενού είναι το F10.

Shortcut Keys

- Το τμήμα του παραθύρου διαλόγου Συντομεύσεις πληκτρολογίου απαριθμεί τις συντομεύσεις πληκτρολογίου που έχουν καθορισθεί για κάθε αντικείμενο των μενού.

  Δεν μπορούν να χρησιμοποιηθούν όλα τα πλήκτρα για συντομεύσεις, π.χ. απαγορεύεται το Tab.

### Μέγεθος κειμένου

Μπορείτε να χρησιμοποιήσετε τις ακόλουθες μεθόδους για να αλλάξετε το μέγεθος κειμένου στο παράθυρο του τερματικού:

- Για να αυξήσετε το μέγεθος, επιλέξτε Προβολή Μεγέθυνση.

- Για να μειώσετε το μέγεθος, επιλέξτε Προβολή Σμίκρυνση.

- Για να βλέπετε το κείμενο στο πραγματικό μέγεθος, επιλέξτε Προβολή Κανονικό μέγεθος.

### Για να αλλάξετε τον τίτλο του τερματικού

Για να αλλάξετε τον τίτλο του τρέχοντος τερματικού, κάντε τα ακόλουθα:

1. Επιλέξτε Τερματικό Ορισμός τίτλου.

2. Πληκτρολογήστε το νέο τίτλο στο πεδίο κειμένου Τίτλος. Το Τερματικό του MATE εφαρμόζει αμέσως την αλλαγή.

3. Πατήστε Κλείσιμο για να κλείσετε το παράθυρο διαλόγου Ορισμός τίτλου.

### Για να αλλάξετε την κωδικοποίηση χαρακτήρων

Για να αλλάξετε την κωδικοποίηση χαρακτήρων, επιλέξτε Τερματικό Ορισμός κωδικοποίησης χαρακτήρων και επιλέξτε την κατάλληλη κωδικοποίηση.

#### Για να αλλάξετε τη λίστα των κωδικοποιήσεων χαρακτήρων

Για να αλλάξετε τη λίστα των κωδικοποιήσεων χαρακτήρων που εμφανίζεται στο Ορισμός κωδικοποίησης χαρακτήρων, κάντε τα ακόλουθα:

1. Επιλέξτε Τερματικό Ορισμός κωδικοποίησης χαρακτήρων Προσθήκη ή αφαίρεση.

2. Για να προσθέσετε μια κωδικοποίηση στο μενού Ορισμός κωδικοποίησης χαρακτήρων, επιλέξτε την κωδικοποίηση από τη λίστα Διαθέσιμες κωδικοποιήσεις και πατήστε το κουμπί με το δεξί βέλος.

3. Για να αφαιρέσετε μια κωδικοποίηση από το Ορισμός κωδικοποίησης χαρακτήρων, επιλέξτε την κωδικοποίηση από τη λίστα Κωδικοποιήσεις που εμφανίζονται στο μενού και πατήστε το κουμπί με το αριστερό βέλος.

4. Πατήστε Κλείσιμο για να κλείσετε το παράθυρο διαλόγου Προσθήκη ή αφαίρεση κωδικοποιήσεων τερματικού.

### Για να ανακτήσετε το τερματικό σας

Αυτή η ενότητα παρέχει μερικές συμβουλές για προβλήματα με τα τερματικά.

Για να επαναφέρετε το τερματικό στην αρχική κατάσταση:

- Επιλέξτε Τερματικό Αρχικοποίηση.

Για να επαναφέρετε το τερματικό στην αρχική κατάσταση και να καθαρίσετε την οθόνη:

- Επιλέξτε Τερματικό Αρχικοποίηση και καθαρισμός.

## Προτιμήσεις

Για να αλλάξετε τις ρυθμίσεις του Τερματικού, επιλέξτε Επεξεργασία Τρέχον προφίλ. Για να προσαρμόσετε κάποιο άλλο προφίλ που έχετε ορίσει, επιλέξτε Επεξεργασία Προφίλ, επιλέξτε το προφίλ που θέλετε να επεξεργασθείτε και πατήστε Επεξεργασία.

Το παράθυρο διαλόγου Επεξεργασία προφίλ περιέχει τις ακόλουθες καρτέλες, που μπορείτε να χρησιμοποιήσετε για να αλλάξετε τις ρυθμίσεις στο Τερματικό του MATE:

- mate-terminal-prefs-general

- mate-terminal-prefs-title

- mate-terminal-prefs-colors

- mate-terminal-prefs-effects

- mate-terminal-prefs-scrolling

- mate-terminal-prefs-compatibility

### Γενικά

Profile name

- Χρησιμοποιήστε αυτό το πεδίο κειμένου για να ορίσετε το όνομα του τρέχοντος προφίλ.

Use the system fixed width font

- Επιλέξτε το για να χρησιμοποιήσετε την γραμματοσειρά σταθερού πλάτους που καθορίζεται στην καρτέλα Γραμματοσειρά του εργαλείου προτιμήσεων Εμφάνιση.

Font

- Κάντε κλικ σε αυτό το κουμπί για να επιλέξετε τον τύπο και το μέγεθος γραμματοσειράς του τερματικού. Αυτό το κουμπί είναι ενεργό μόνο αν δεν είναι επιλεγμένο το Χρήση της γραμματοσειράς σταθερού πλάτους του συστήματος.

Allow bold text

- Επιλέξτε το για μπορεί το τερματικό να εμφανίζει έντονο κείμενο.

Show menubar by default in new terminals

- Επιλέξτε το για να εμφανίζεται η γραμμή μενού στα νέα παράθυρα τερματικών.

Terminal bell

- Επιλέξτε το για να ενεργοποιήσετε το κουδούνι τερματικού.

Select-by-word characters

- Χρησιμοποιήστε αυτό το πεδίο κειμένου για να ορίσετε χαρακτήρες ή ομάδες χαρακτήρων τις οποίες το Τερματικό θεωρεί λέξεις, όταν επιλέγετε κείμενο ανά λέξη. Βλέπε mate-terminal-contents για περισσότερες πληροφορίες σχετικά με την επιλογή κειμένου ανά λέξη.

### Τίτλος και εντολή

Initial title

- Χρησιμοποιήστε αυτό το πεδίο κειμένου για να καθορίσετε τον αρχικό τίτλο των τερματικών που χρησιμοποιούν αυτό το προφίλ. Τα νέα τερματικά που εκκινώνται από το τρέχον τερματικό έχουν το νέο αρχικό τίτλο.

When terminal commands set their own titles

- Χρησιμοποιήστε αυτή την αναπτυσσόμενη λίστα για χειριστείτε τίλους που ορίζονται δυναμικά, δηλαδή, τίτλους τερματικού που ορίζονται από εντολές που τρέχουν στο τερματικό.

Run command as a login shell

- Επιλέξτε το για να αναγκάσετε την εντολή που τρέχει αυτή τη στιγμή στο τερματικό να εκτελεσθεί ως εντολή κελύφους εισόδου. Αν η εντολή δεν είναι κέλυφος, η επιλογή δεν έχει επίδραση.

Update login records when command is launched

- Επιλέξτε το για να εισάγετε μια νέα καταχώρηση στο ιστορικό εισόδων όταν ανοίγει ένα νέο κέλυφος.

Run a custom command instead of my shell

- Επιλέξτε το για να εκτελέσετε στο τερματικό μία προκαθορισμένη εντολή, αντί του κανονικού κελύφους. Ορίστε την προσαρμοσμένη εντολή στο πεδίο κειμένου Προσαρμοσμένη εντολή.

When command exits

- Χρησιμοποιήστε αυτή την αναπτυσσόμενη λίστα για να καθορίσετε τι ενέργεια θα πραγματοποιηθεί μετά την έξοδο της εντολής.

### Χρώματα

Foreground and Background

- Select the Use colours from system theme option to use the colors that are specified in the MATE Desktop theme that is selected in the Theme tab of the Appearance preference tool.

  Χρησιμοποιήστε την αναπτυσσόμενη λίστα Ενσωματωμένα θέματα για να ορίσετε τα χρώματα προσκήνιου και παρασκήνιου για το τερματικό. Το Τερματικό του MATE υποστηρίζει τους ακόλουθους συνδυασμούς χρωμάτων:

  - Black on light yellow

  - Black on white

  - Gray on black

  - Green on black

  - White on black

  - Custom

    Αυτή η επιλογή σας επιτρέπει να επιλέξετε χρώματα που δεν βρίσκονται στο επιλεγμένο θέμα χρωμάτων.

  Η πραγματική απεικόνιση των χρωμάτων του προσκηνίου και του παρασκηνίου μπορεί να διαφέρει ανάλογα με το θέμα χρωμάτων που επιλέγετε. Παραδείγματος χάριν, αν επιλέξετε Λευκό σε μαύρο και το θέμα χρωμάτων Κονσόλα του Linux, η εφαρμογή απεικονίζει τα χρώματα ως ανοιχτό γκρι σε μαύρο. Η αναπτυσσόμενη λίστα Ενσωματωμένα θέματα είναι ενεργή μόνο αν δεν έχει επιλεγεί η Χρήση των χρωμάτων του θέματος συστήματος .

  Κάντε κλικ στο κουμπί Χρώμα κειμένου για να εμφανίσετε το παράθυρο διαλόγου Επιλογή χρώματος κειμένου τερματικού. Χρησιμοποιήστε τον χρωματικό τροχό ή τα πεδία τιμών για να προσαρμόσετε το χρώμα που θέλετε να χρησιμοποιήσετε και πατήστε Εντάξει. Το κουμπί Χρώμα κειμένου είναι ενεργό μόνο αν δεν έχει επιλεγεί η Χρήση των χρωμάτων του θέματος συστήματος.

  Κάντε κλικ στο κουμπί Χρώμα παρασκηνίου για να εμφανίσετε το παράθυρο διαλόγου Επιλογή χρώματος παρασκηνίου τερματικού. Χρησιμοποιήστε τον χρωματικό τροχό ή τα πεδία τιμών για να προσαρμόσετε το χρώμα που θέλετε να χρησιμοποιήσετε και πατήστε Εντάξει. Το κουμπί Χρώμα παρασκηνίου είναι ενεργό μόνο αν δεν έχει επιλεγεί η Χρήση των χρωμάτων του θέματος συστήματος.

Palette

- Η εξομοίωση τερματικού μπορεί να χρησιμοποιήσει μόνο 16 χρώματα τη φορά για να απεικονίσει κείμενο. Η χρωματική παλέτα καθορίζει αυτά τα 16 χρώματα. Οι εφαρμογές που τρέχουν στο τερματικό χρησιμοποιούν έναν αριθμό ευρετηρίου για να ορίσουν ένα χρώμα από αυτή την παλέτα.

  Χρησιμοποιήστε την αναπτυσσόμενη λίστα Ενσωματωμένα θέματα για να διαλέξετε ένα από τα προκαθορισμένα θέματα. Τόσο η χρωματική παλέτα όσο και τα περιεχόμενα του παραθύρου του τερματικού ανανεώνονται κατάλληλα.

  Χρησιμοποιήστε την Παλέτα χρωμάτων για να προσαρμόσετε τα 16 προεπιλεγμένα χρώματα της παλέτας. Για να προσαρμόσετε ένα χρώμα, κάντε κλικ σε αυτό για να εμφανισθεί το παράθυρο διαλόγουΕπιλογή χρώματος παλέτας. Χρησιμοποιήστε τον χρωματικό τροχό ή τα πεδία τιμών για να προσαρμόσετε το χρώμα και μετά πατήστε Εντάξει.

### Εφέ

Background

- Επιλέξετε ένα παρασκήνιο για το παράθυρο τερματικού. Οι επιλογές είναι:

  - Solid color

    Επιλέξτε το για να χρησιμοποιήσετε το χρώμα παρασκηνίου που καθορίζεται στην καρτέλα Χρώματα ως χρώμα παρασκηνίου για το τερματικό.

  - Background image

    Επιλέξτε το για να χρησιμοποιήσετε ένα αρχείο εικόνας ως παρασκήνιο για το τερματικό. Χρησιμοποιήστε το πεδίο Αρχείο εικόνας για να ορίσετε την τοποθεσία και το όνομα του αρχείου εικόνας. Εναλλακτικά κάντε κλικ στο Αναζήτηση για να αναζητήσετε και επιλέξετε το αρχείο εικόνας.

    Επιλέξτε το Κύλιση εικόνας παρασκηνίου για να μπορεί η εικόνα να προχωράει μαζί με το κείμενο όταν κάνετε κύλιση στα περιεχόμενα του τερματικού. Αν δεν το επιλέξετε, η εικόνα παραμένει σταθερή στο παρασκήνιο και γίνεται κύλιση μόνο του κειμένου. Αυτή η επιλογή είναι ενεργή μόνο αν έχει επιλεγεί το Εικόνα παρασκηνίου.

  - Transparent background

    Επιλέξτε το για να χρησιμοποιηθεί διάφανο παρασκήνιο για το τερματικό.

Shade transparent or image background

- Χρησιμοποιείστε το δρομέα για να σκιάσετε ή να ελαττώσετε τη φωτεινότητα του παρασκηνίου του τερματικού. Αυτή η επιλογή είναι ενεργή μόνο αν έχετε επιλέξει την Εικόνα παρασκηνίου ή το Διάφανο παρασκήνιο.

### Κύλιση

Scrollbar is

- Χρησιμοποιήστε αυτή την αναπτυσσόμενη λίστα για να ορίσετε τη θέση της γραμμής κύλισης στο παράθυρο του τερματικού.

Scrollback ... lines

- Χρησιμοποιήστε αυτό το πεδίο τιμών για να καθορίσετε τον αριθμό γραμμών που μπορείτε να κυλίσετε προς τα πάνω με τη χρήση της γραμμής κύλισης. Παραδείγματος χάριν, αν ορίσετε την τιμή 100 μπορείτε να κυλίσετε προς τα πάνω 100 γραμμές του τερματικού.

Scroll on output

- Επιλέξτε το για να μπορείτε να κυλίετε τα αποτελέσματα στο τερματικό, ενώ το τερματικό συνεχίζει να εμφανίζει περισσότερα αποτελέσματα της εντολής.

Scroll on keystroke

- Επιλέξτε το για να ενεργοποιήσετε την κύλιση προς τα κάτω και μέχρι τη γραμμή εντολών με το πάτημα οποιουδήποτε πλήκτρου. Αυτή η ενέργεια έχει εφαρμογή μόνο όταν έχετε κάνει κύλιση προς τα πάνω στο παράθυρο του τερματικού και θέλετε να επιστρέψετε στη γραμμή εντολών.

### Συμβατότητα

Backspace key generates

- Χρησιμοποιήστε την αναπτυσσόμενη λίστα για να επιλέξετε τη λειτουργία που θέλετε να εκτελεί το Backspace.

Delete key generates

- Χρησιμοποιήστε την αναπτυσσόμενη λίστα για να επιλέξετε τη λειτουργία που θέλετε να εκτελεί το Delete.

Reset compatibility options to defaults

- Κάντε κλικ σε αυτό το κουμπί για να επαναφέρετε τις επιλογές της καρτέλας Συμβατότητα στις προεπιλεγμένες ρυθμίσεις.